钦定古今图书集成/明伦汇编/人事典/第065卷 > 中论 > 《喜迁莺》〈祝寿〉宋·康与之
## 钦定古今图书集成/明伦汇编/人事典/第065卷 > 中论 > 《喜迁莺》〈祝寿〉宋·康与之

腊残春早。正帘幕护寒，楼台清晓。宝运当千，佳辰馀
五，嵩岳诞生元老。帝遣阜安宗社，人仰雍“容廊庙。尽
总道，是文章孔孟，勋庸周召。　师表。方眷遇，鱼水君
臣，须信从年少。玉带金鱼，朱颜绿鬓，占断世间荣耀。
篆刻鼎彝将遍，整顿乾坤都了。愿岁岁，见柳梢青浅，
梅英红小。”